อย่าทำตามความเชื่อผิดๆ ดูแลเล็บเท้าที่ติดเชื้อ
มีเรื่องหนึ่งที่เชื่อกันมาผิดๆ ว่าเล็บขบติดเชื้อ ถ้าตัดออกก็หายแล้ว แต่ในความเป็นจริง ถ้าสุ่มสี่สุ่มห้าไปตัดเอง อาจทำให้ติดเชื้อหนักกว่าเดิม ทีนี้ก็จะเล็บขบเรื่อยๆ แนะนำให้ปล่อยไว้แบบนั้น มากสุดคือยกขอบเล็บให้เผยอขึ้นมาเพื่อลดแรงดันก็พอ  ควรปล่อยให้คุณหมอเป็นคนตัดเล็บรักษาให้ อย่า ‘ทำตัวเป็นหมอ’ แล้วตัดเองผิดๆ ถูกๆ เล็บขบทีไรมันชวนให้ตัดแบบควักใต้เล็บให้หายเจ็บ แต่จริงๆ แล้วห้ามทำ เพราะยิ่งทำให้เล็บอักเสบติดเชื้อ จะเจ็บหนักกว่าเดิม  อุปกรณ์ที่ลืมไปได้เลย คือแหนบ ไม้ดันขอบเล็บ กรรไกรตัดเล็บ ตะไบ และอื่นๆ ที่ทำจากโลหะ อันนี้เป็นความเชื่อผิดๆ ยอดนิยม ว่าให้ใช้เข็มเจาะแผลพุพองหรือตุ่มหนองอักเสบติดเชื้อเอง แต่จริงๆ แล้วห้ามเด็ดขาด เพราะจะอักเสบติดเชื้อ เจ็บหนักกว่าเดิม ถึงจะอ้างว่าฆ่าเชื้ออุปกรณ์แล้วก็ไม่ได้ เพราะถ้าเอาอะไรไปแยงหรือจิ้มแผลพุพอง/อักเสบติดเชื้อ จะทำให้อาการหนักกว่าเดิม  ห้ามแตะต้องแผลด้วยอย่างอื่นนอกจากคอตตอนบัดหรือพลาสเตอร์/ผ้าพันแผล อันนี้เป็นความเชื่อโบราณในบางภูมิภาค ว่าถ้าตัดเล็บที่ติดเชื้อด้านบนเป็นรูปตัว ‘V’ จะช่วยลดแรงดันได้ ทำให้หายเร็ว แต่จริงๆ แล้วก็ได้แค่ปลายเล็บแหลมๆ เท่านั้น ไม่ได้ช่วยอะไร อย่าไปเชื่อถ้าใครบอกให้เอาถ่านมาถูเล็บ ไม่ว่าคนบอกจะดูมั่นใจแค่ไหนก็ตาม เพราะถ่านไม่ได้ช่วยให้เล็บหายขบหรือหายติดเชื้อแม้แต่นิดเดียว ดีไม่ดีจะทำให้อาการหนักกว่าเดิม สรุปแล้วไม่ควรเอาอะไรไปแตะต้องเล็บหรือบริเวณที่ติดเชื้อเลย ยกเว้นครีมยาปฏิชีวนะหรือพลาสเตอร์/ผ้าพันแผล คุณบรรเทาอาการปวดบวมจากเล็บขบได้ โดยแช่เท้าในน้ำสบู่อุ่นๆ 10 - 20 นาที 3 ครั้งต่อวัน ติดต่อกัน 1 - 2 อาทิตย์  ดีเกลือฝรั่ง (Epsom salt) ช่วยบรรเทาอาการเจ็บปวดและอักเสบได้ ให้เปิดน้ำอุ่นใส่กะละมัง เติมดีเกลือฝรั่งไป 1 - 2 ช้อนโต๊ะ จากนั้นแช่เท้าผ่อนคลายสักพัก เสร็จแล้วซับให้แห้ง ถ้าเจ็บมากจนทนไม่ไหว ก็ทำซ้ำได้วันละหลายครั้ง ห้ามแช่เท้าในน้ำร้อน แค่น้ำอุ่นก็พอแล้ว ถ้าอยากลดแรงดันใต้ขอบเล็บที่ขบ คุณหมอแนะนำให้ดันขอบเล็บให้เผยอขึ้นนิดหน่อย โดยสอดสำลีแผ่นชิ้นเล็กๆ หรือไหมขัดฟันเส้นหนาๆ เข้าไปใต้ขอบเล็บ วิธีนี้ช่วยดันเล็บแยกจากเนื้อข้างใต้ เล็บจะได้ไม่จิกลงไปในเนื้อ   ถ้าใช้สำลีแผ่นสอด ให้เอาสำลีชุบยาฆ่าเชื้อก่อน จะได้บรรเทาปวดและป้องกันการติดเชื้อในเวลาเดียวกัน  ถ้าเล็บติดเชื้อไปแล้ว วิธีนี้จะช่วยดูดซับความชื้นที่ถูกกักเก็บไว้ใต้เล็บ ถ้าใช้ไหมขัดฟันเส้นหนาๆ ต้องเลือกที่ไม่แต่งรสและไม่เคลือบขี้ผึ้ง ห้ามใช้อุปกรณ์แต่งเล็บหรืออะไรก็ตามที่เป็นโลหะช่วยสอดสำลีหรือไหมขัดฟันเข้าไปใต้เล็บ เพราะอาจทำให้เจ็บหรืออักเสบหนักกว่าเดิม ขี้ผึ้งยาฆ่าเชื้อใช้แก้เล็บขบติดเชื้อได้ดี ก่อนทาขี้ผึ้งยาต้องซับให้นิ้วแห้งก่อน โดยทาขี้ผึ้งยาให้หนาๆ และครอบคลุมบริเวณที่ติดเชื้อทั้งหมด สุดท้ายปิดแผลด้วยพลาสเตอร์ใหญ่ๆ ไม่ให้เศษสิ่งสกปรกเข้าแผลได้ ยาก็ไม่ซึมออกมา  ขี้ผึ้งยาฆ่าเชื้อที่แนะนำก็เช่น Neosporin เล็บเท้าขบติดเชื้อก็เหมือนแผลติดเชื้ออื่นๆ คือรักษาเองจนหายขาดไม่ได้ ต้องไปหาคุณหมอรักษาโรคเท้า (podiatrist) เพื่อรักษาให้ถูกวิธีและตรงจุด ถ้าติดเชื้อหนัก บางทีอาจถึงขั้นต้องผ่าตัดเล็ก แต่ส่วนใหญ่เคสนี้จะรักษาโดยฉีดยาชาแล้วถอดเล็บหรือตัดส่วนที่ขบออกด้วยกรรไกรหรือกรรไกรตัดเล็บ  คุณหมออาจจ่ายยาฆ่าเชื้อให้กินด้วย จะได้ยิ่งหายเร็ว ถ้าคุณหมอจ่ายยาปฏิชีวนะให้ ต้องกินจนหมด และไปหาหมอตามนัด
อย่าตัดเล็บ. อย่าควักเล็บ. อย่าเจาะระบายหนองเอง. ห้ามตัดเล็บเป็นรูปตัว ‘V’. อย่าเอาอะไรมาทาเล็บ. แช่เท้า. ยกขอบเล็บขึ้น. ทาขี้ผึ้งยาฆ่าเชื้อ. ไปหาหมอรักษาเท้า (podiatrist).
https://www.wikihow.com/Remove-Infection-from-an-Ingrown-Toenail https://www.wikihow.com/Remove-Infection-from-an-Ingrown-Toenail
Avoiding Common Misconceptions Treating the Nail